สถานการณ์เศรษฐกิจในสหรัฐอเมริกา
การขอความคุ้มครองจากเจ้าหนี้ ซึ่งเป็นการดำเนินการขั้นต้นก่อนขอล้มละลายโดยยักษ์ใหญ่ในวงการธนาคารเพื่อการลงทุน ลีห์แมน บราเธอร์สเมื่อวันจ
ประธานาธิบดีจอร์ช บุชกล่าวยืนยันในที่ประชุมแถลงข่าวที่ทำเนียบไว้ท์ เฮ้าส์ในวันจันทร์ว่าข่าวล่าสุดเรื่องการเงินก่อให้เกิดความวิตกกังวล แต่เชื่อว่าฐานเศรษฐกิจของสหรัฐแข็งแกร่งเพียงพอที่จะฝ่าฟันปัญหาไปได้ ประธานาธิบดีสหรัฐ กล่าวว่ารัฐบาลกำลังทำงานเพื่อลดความชงักงันและผลกระทบต่อเศรษฐกิจโดยรวมและยืนยันว่าในระยะยาว ตลาดการเงินของอเมริกามีความยืดหยุ่น แข็งขันและสามารถสนองตอบการปรับตัวที่เกิดขึ้นได้ รมต. กระทรวงการคลังสหรัฐ นาย Henry Paulson บอกกับผู้สื่อข่าวในวันจันทร์เดียวกันนี้ว่ารัฐบาลสหรัฐไม่เคยคิดที่จะเข้าไปกู้ฐานะให้กับ Lehman Brothers เพราะไม่เชื่อว่ารัฐบาลควรจะใช้เงินภาษีอากรที่เก็บมาจากประชาชนไปช่วยธุรกิจเอกชน ในช่วงสุดสัปดาห์ที่ผ่านมามีการประชุมฉุกเฉินของธนาคารเพื่อการลงทุนและเจ้าหน้าที่ธนาคารกลางของสหรัฐเพื่อหาทางแก้ปัญหาให้กับธุรกิจการเงินทั้งสองในนครนิวยอร์ค Barclays Bank และ Bank of America ได้แสดงความสนใจที่จะซื้อ LehmanBrothers แต่ตัดสินใจไม่ซื้อหลังจากที่รัฐบาลสหรัฐปฏิเสธที่จะรับประกันภาระหนี้สินของ Lehman Brothers เมื่อไม่มีทางออกเป็นอย่างอื่นLehman Brothers จึงต้องประกาศล้มละลาย แต่การซื้อ Merrill Lynch โดย Bank of America ก่อความประหลาดใจให้กับนักลงทุนโดยทั่วไป นาย Ken Lewis ประธานผู้บริหารงานของ Bank of America กล่าวว่าเห็นเป็นโอกาสที่ดี เพราะ นาย John Thain ผู้บริหาร Merrill Lynch สร้างบริษัทที่ให้บริการธุรกิจการเงินชั้นหนึ่งในโลกไว้จึงเห็นว่าเป็นโอกาสที่หาได้ยาก ในปีที่แล้ว ราคาหุ้นของ Merrill Lynch ลดลงไป 75% สาเหตุมาจากหนี้เสียที่เกิดจากธุรกิจให้เงินกู้ซื้อบ้าน สำหรับตลาดหุ้นในเอเชีย ปฏิกิริยาต่อปัญหาทางการเงินในสหรัฐทำให้ราคาหุ้นในตลาดหุ้นเอเชียลดลงเป็นอย่างมาก ตลาดหุ้นในออสเตรเลีย ไต้หวันและสิงคโปร์ลดลงระหว่างสามถึงสี่เปอร์เซ็นต์ เพราะเกรงกันว่าปัญหาอาจลุกลามไปไกลกว่า Lehman Brothers นาย Callum Henderson หัวหน้าฝ่ายวางแผนสำหรับเงินตราต่างประเทศของธนาคาร Standard Chartered ในสิงคโปร์ บอกว่าตลาดเอเชียมีจุดอ่อนมากกว่าใครเพื่อนเพราะผูกพันอย่างมากกับการค้าระหว่างประเทศเมื่อเปรียบเทียบกับเศรษฐกิจกำลังพัฒนาอื่นๆ เพราะฉะนั้น เมื่อตลาดโลกชะลอตัวผลกระทบต่อตลาดเอเชียก็จะมีมากกว่าที่อื่นๆ และแม้ว่า ธนาคารใหญ่ที่สุดในโลก 10 แห่งได้ทำความตกลงที่จะเตรียมเงินไว้ธนาคารละ7 พันล้านดอลล่าร์ไว้สำหรับช่วยพยุงตลาดการเงินให้มีเสถียรภาพมากขึ้นนักธุรกิจการเงินของธนาคาร Standard Chartered ผู้นี้เชื่อว่ายังจะมีความกดดันต่อตลาดในเอเชียเป็นอย่างมากอยู่ต่อไปในหลายเรื่องด้วยกันรวมทั้งเรื่องอัตราการโตที่ชะลอตัวลง ภาวะเงินเฟ้อที่ยังอยู่ในอัตราสูงและการที่นักลงทุนดึงเงินออกจากตลาดหุ้นในเอเชีย และให้ความเห็นว่าจะต้องแก้ปัญหาด้วยนโยบายที่ส่งเสริมการโตของเศรษฐกิจ อย่างเช่นการลดอัตราดอกเบี้ย หรือลดกำหนดเงินสำรองของธนาคารลง ส่วนที่อินเดีย ดัชนี Sensex ของตลาดหุ้น Mumbai ลดลง 469 จุดหรือ 3 เปอร์เซ็นต์ครึ่ง เมื่อวันจันทร์ นาย P.K. Choudhury รองประธานสำนักงานจัดอันดับความเป็นที่น่าเชื่อถือทางการเงินICRA กล่าวว่านักลงทุนวิตกกังวลกันมากทีเดียว นักธุรกิจการเงินผู้นี้กล่าวว่า ความรู้สึกทั่วไปก็คือสิ่งที่เห็นเป็นเพียงยอดภูเขาน้ำแข็งเท่านั้นและไม่มีใครรู้ว่าจะมีอะไรเกิดขึ้นต่อไป